CELEX: 62007CO0128
Language: lv
Date: 2008-01-16 00:00:00
Title: Tiesas rīkojums (septītā palāta) 2008. gada 16.janvārī. # Angelo Molinari (C-128/07), Giovanni Galeota (C-129/07), Salvatore Barbagallo (C-130/07) un Michele Ciampi (C-131/07) pret Agenzia delle Entrate - Ufficio di Latina. # Lūgums sniegt prejudiciālu nolēmumu: Commissione tributaria provinciale di Latina - Itālija. # Direktīva 76/207/EEK - Vienlīdzīga attieksme pret vīriešiem un sievietēm - Atlīdzība sakarā ar darba tiesisko attiecību izbeigšanu - Nodokļu priekšrocība, ko piešķir dažādos vecumos atkarībā no darba ņēmēju dzimuma. # Apvienotās lietas C-128/07 līdz C-131/07.

Tiesas (septītā palāta) 2008. gada 16. janvāra rīkojums – Molinari u.c/Agenzia delle Entrate – Ufficio di Latina
      (apvienotās lietas no C‑128/07 līdz C‑131/07)
      Direktīva 76/207/EEK – Vienlīdzīga attieksme pret vīriešiem un sievietēm – Atlīdzība sakarā ar darba tiesisko attiecību izbeigšanu – Nodokļu priekšrocība, ko piešķir dažādos vecumos atkarībā no darba ņēmēju dzimuma
      1.                     Dalībvalstis – Pienākumi – Kopienu tiesību izpilde – Valsts tiesību aktu nesaderība ar Kopienu tiesībām, kas izriet no prejudiciāla
            nolēmuma (EKL 10. pants; Padomes Direktīvas 76/207 un 79/7) (sal. ar 22.–24. punktu un rezolutīvās daļas 1) punktu)
      2.                     Sociālā politika – Vienlīdzīga attieksme pret vīriešiem un sievietēm sociālā nodrošinājuma jautājumos– Direktīva 79/7 (Padomes Direktīvas 79/7 7. panta 1. punkta a) apakšpunkts) (sal. ar 26. un 27. punktu un rezolutīvās daļas
            2) punktu)
      Priekšmets
      
         Lūgums sniegt prejudiciālu nolēmumu –
                Commissione tributaria provinciale di Latina 
               – Padomes 1976. gada 9. februāra Direktīvas 76/207/EEK par tāda principa īstenošanu, kas paredz vienlīdzīgu attieksmi pret
                  vīriešiem un sievietēm attiecībā uz darba, profesionālās izglītības un izaugsmes iespējām un darba apstākļiem (OV L 39, 40. lpp.),
                  un Padomes Direktīvas 79/7/EEK par pakāpenisku vienlīdzīgas attieksmes principa pret vīriešiem un sievietēm īstenošanu sociālā
                  nodrošinājuma jautājumos (OV L 6, 24. lpp.) interpretācija – Sprieduma lietā C‑207/04 
               
               Vergani
                interpretācija un piemērojamība – Samazinātas nodokļa likmes piemērošana summām, kuras saņemtas darba attiecību izbeigšanas
                  dēļ, lai veicinātu darba attiecību izbeigšanu ar darbiniekiem, kuri ir sasnieguši konkrētu vecumu – Nodokļa priekšrocība,
                  ko piešķir darbiniekiem dažādos vecumos atkarībā no to dzimuma
               
            Rezolutīvā daļa:
      
         
                   
               
               
                  
               
               
                  pēc 2005. gada 21. jūlija sprieduma lietā C‑207/04 Vergani pasludināšanas, no kura izriet, ka ar Kopienu tiesībām nav saderīga
                     valsts tiesību norma, attiecīgās dalībvalsts iestādēm ir pienākums veikt vispārējus vai konkrētus pasākumus, lai tās teritorijā
                     nodrošinātu Kopienu tiesību izpildi, tajā pašā laikā minētajām iestādēm saglabājot izvēles iespējas, kādus pasākumus veikt,
                     lai nodrošinātu valsts tiesību atbilstību Kopienu tiesībām un pilnībā īstenotu tiesības, kuras personām izriet no Kopienu
                     tiesībām. Gadījumā, ja tiek atzīta Kopienu tiesībām pretēja diskriminācija tiktāl, ciktāl nav veikti atbilstīgi uz vienlīdzīgas
                     attieksmes nodrošināšanu vērsti pasākumi, valsts tiesai ir pienākums nepiemērot jebkādu diskriminējošu valsts tiesību normu,
                     nelūdzot vai negaidot, lai likumdevējs šo tiesību normu vispirms atceļ, un piemērot attiecībā uz personām, kuras ir neizdevīgākā
                     situācijā, tādu pašu tiesību regulējumu, kāds tiek piemērots citas kategorijas personām;
                  
               
            
         
                   
               
               
                  
               
               
                  Padomes 1978. gada 19. decembra Direktīvas 79/7/EEK par pakāpenisku vienlīdzīgas attieksmes principa pret vīriešiem un sievietēm
                     īstenošanu sociālā nodrošinājuma jautājumos 7. panta 1. punkta a) apakšpunktā paredzētā atkāpe nav piemērojama tādam nodokļu
                     pasākumam, kāds ir Republikas Prezidenta 1986. gada 22. decembra dekrēta Nr. 917, kas grozīts ar 1997. gada 2. septembra Likumu–dekrētu
                     Nr. 314, 17. panta 4.a punkts.